Çörgü kadısı İbrahim sene-i mezbüre Rebiü'l-ahiri gurresinden altı ay ve muvakkitleri es-Seyyid Hüseyin ve Hafız Ali ve es-Seyyid Hasan ve Mehmed Emin ve Hasan ve İbrahim kezalik altışar ay zamanların ba'de't-tasarruf ref' ve yeri yevmi kırk akçe ile İstanbul'da Yahya Efendi Medresesi'nden munfasıl müte'ayyinü'l-ehliyye ve'l-isti'dad sezavar-ı inayet-i şehriyari mevlana Ebu Bekir bin Ahmed el-İstanbüli da'ilerine ba-terakki yevmi yüz elli akçe ile ba-tasi'a tevcih olunub ba'de hulül-i vaktihi ancak altı ay mutasarrıf olub bakiyye-i müddet-i örfiyyesin kazay-ı ahardan tekmil eylemek ricasına ba'de'l-arz sadaka buyuruldu.